Symmetrica marchează 30 de ani de activitate cu 10 fabrici la nivel național și investiții totale de peste 135 milioane euro
Symmetrica s-a dezvoltat constant și organic în cei 30 de ani de activitate, ajungând să beneficieze de o acoperire națională prin intermediul celor zece unități de producție pe care le deține. În anul aniversar, compania a anunțat o investiție de aproape 50 de milioane de euro în cea mai mare fabrică de pavaje și dale din beton din portofoliu, dar și din zona de Sud-Est a Europei, proiectul reprezentând un pilon esențial în sprijinirea dezvoltării sale regionale. Cumulat, investițiile Symmetrica în cei 30 de ani de activitate, depășesc valoarea de 135 milioane euro, din care 110 milioane euro în cele nouă fabrici de pavaj și prefabricate de beton iar 25 milioane euro în fabrica de echipamente industriale